कम्युनिस्ट पार्टी की 90वीं वर्षगांठ मनाई
नछतरसिंह यादगारी हाल में कम्युनिस्ट पार्टी की 90वीं वर्षगांठ मनाई गई। इस मौके पर कुलदीप भोला ने लाल झंडा फहराकर कार्यक्रम की शुरुआत की। कौमी काउंसिल मेंबर जगरूप ने कहा कि सरकार शिक्षा, बस सेवा, रेल सेवा अन्य सेवाओं का निजीकरण कर महंगाई को बढ़ावा दे रही है। इस तरह मेहनती मजदूरों की जिंदगी हर रोज बदतर होती जा रही है।
सरकार खेती के धंधे को भी निजी कंपनियों के हवाले कर रही है। बीज, दवाइयां अन्य साधनों के नाम पर किसानों को खेती का धंधा छोड़ने के लिए मजबूर किया जा रहा है। इस विचार चर्चा में सेर सिंह दौलतपुरा, नरिंदर कौर सोहल, जगजीत सिंह धूड़कोट, सुखजिंदर सिंह, ज्ञान चंद शर्मा, बलकरन सिंह, बाबू जगत सिंह, अमरीक सिंह मसीता, जगसीर खोसा, सलकीत चडीक, मंगत राए आदि ने भी हिस्सा लिया।
awa_Deva hin_Deva hin_Deva